Titus Livius (Livy), The History of Rome, Book 21, chapter 22\n22. neque Hispaniam neglegendam ratus, atque id eo minus quod haud ignarus erat circumitam ab Romanis eam legatis ad sollicitandos principum animos, [2?] Hasdrubali fratri, viro impigro, eam provinciam destinat firmatque1 Africis maxime praesidiis, peditum Afrorum undecim milibus octingentis quinquaginta, Liguribus trecentis, Baliaribus quingentis.2  ad haec peditum auxilia additi equites Libyphoenices, mixture Punicum Afris genus, quadringenti quinquaginta et3 Numidae Maurique, accolae Oceani, ad mille octingenti et parva Ilergetum manus ex Hispania, trecenti4 equites, et ne quod5 terrestris deesset auxilii genus, elephanti viginti unus.6  Classis praeterea data tuendae maritimae orae,7 quia qua parte belli vicerant ea tum [p. 64] quoque rem gesturos Romanos credi poterat,8 quinquaginta quinqueremes, quadriremes duae, triremes quinque; sed aptae instructaeque remigio triginta et duae quinqueremes erant et triremes quinque.\n ab Gadibus Carthaginem ad hiberna exercitus redit; atque inde profectus praeter Onusam9 urbem ad Hiberum per maritimam oram10 ducit.  ibi fama est in quiete visum ab eo iuvenem divina specie, qui se ab ioue diceret ducem in Italiam Hannibali missum: proinde sequeretur neque usquam a se deflecteret oculos.  pavidum primo nusquam circumspicientem aut respicientem secutum; deinde cura ingenii humani, cum quidnam id esset quod respicere11 vetitus esset agitaret animo, temperare oculis nequivisse;  tum12 vidisse post sese serpentem mira magnitudine cum ingenti arborum ac virgultorum strage ferri ac post insequi cum fragore caeli nimbum.  tum quae moles ea quidve prodigii esset quaerentem audisse vastitatem Italiae esse: pergeret porro ire nec ultra inquireret sineretque fata in occulto esse.\n1 firmatque Woelffin: firmatque eum CM2: firmatque cum M1: firmatque eam linsmayer.\n2 quingentis added by Glareanus (from Polyb. III. xxxiii. 16).\n3 quinquaginta et added by Alschefski (from Polyb. III. xxxiii. 15).\n4 trecenti ruperti (Polyb. III. xxxiii. 16): cc CM.\n5 quod ς: quid CM.\n6 viginti unus Sigonius (Polyb. ibid.): xiiii milia (and other corruptions) CM.\n7 tuendae maritimae orae ς: ad tuende maritume ore C1: ad tuendae maritumae orae M (changed by original hand to ad tuenda maritumae ora).\n9 Onusam M. Mueller: omissam CM.\n10 per maritimam oram Weissenborn: mariti( -tu- C)mam oram CM.\n11 respicere ς: respiceret CM.\n12 tum ς: eum CM.\nTitus Livius (Livy), Ab urbe condita, Index , Libyphoenices\nTitus Livius (Livy), Ab urbe condita, Index , Etovissa\nLewis & Short , Lĭby-phoenīces